
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

9 ΟΚΤΩΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 957 τ.μ. στη θέση «Αγ. Κυ¬ 
ριακή» του Δήμου Σπάτων του Νομού Αττικής. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 

Βούλας Ν. Αττικής. 2 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του δήμου Πειραιώς. . 3 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 646 (1) 

Κήρυξη ως αναδασωτέας εκτάσεως 957 τ.μ. στη θέση «Αγ. Κυριακή» 
του Δήμου Σπάτων του Νομού Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του Ν. 3200/55 «περί Διοικητικής Αποκεντρώ- 
σεως», όπως αυτές τροποποιήθηκαν μεταγενέστερα με τις δ/ξεις του 
Ν.Δ. 532/70. 

2) Τις διατάξεις του Ν.δ. 1147/1972 «περί Διοικήσεως μείζονος 
Πρωτευούσης» σε συνδυασμό με τις όμοιες του 711/72 Β.Δ. 

3) Τις διατάξεις της παρ. 3 του άρθρου 117 του Συντάγματος. 


4) Τις διατάξεις του Ν. 998/79 «περί προστασίας των Δασών και 
των Δασικών εν γένει εκτάσεων της Χώρας» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

5) Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασωτέες 
εκτάσεις». 

β) 182447/3049/24.9.80. 

6) Την αριθ. 6659/π.ε./10.2.92 πρόταση του Δασαρχείου Πεντέ¬ 
λης σχετικά με την κήρυξη ως αναδασωτέας, της αναφερομένης στο 
θέμα εκτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διάθεσή της για 
άλλο προορισμό τη δημόσια δασική έκταση, εμβαδού εννεακοσίων πενή¬ 
ντα επτά (957) τετραγωνικών μέτρων που βρίσκεται στη θέση «Αγία 
Κυριακής» περιφέρειας Δήμου Σπάτων, με σκοπό τη διατήρηση του χα¬ 
ρακτήρα της δασικής εκτάσεως της οποίας η δασική βλάστηση, που 
αποτελείτο από πουρνάρια (και παλαιότερα από πεύκα) καταστράφηκε 
με παράνομη εκχέρσωση και στη συνέχεια με ανέγερση αυθαιρέτου οι¬ 
κοδομής διαστάσεων 10 X 6μ., κατά μήνα Ιούνιο 1989, προσδιορίζεται 
δε από τα στοιχεία Α-Β-Γ-Δ-Α, όπως φαίνεται στο συνημμένο διά¬ 
γραμμα το οποίο αποτελεί αναπόσπαστο μέρος της αποφάσεως αυτής 
και έχει όρια: 

Ανατολικά: Με δημόσια δασική έκταση. 

Δυτικά: Με αγροτικό δρόμο παρανόμως διανοιγέντα. 

Βόρεια: Ομοίως ως άνω. 

Νότια: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 30 Ιουλίου 1992 
Ο Νομάρχης 

ΕΤΑΓ. ΧΑΡΑΛΑΜΠΙΔΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του δήμου Βούλας (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως» (Α’ 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ, αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ’) του Ν. 1558/1985 «Κυβέρνηση 
και Κυβερνητικά Όργανα» (Α' 137). 

5. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

6. Την 34183/6.5.1992 αίτηση της Αιμιλίας Μπλούνα η οποία 
ενεργεί ως πληρεξούσιος της οικογένειας Νικολάου Πετσάλη. 

7. Την 33912/24.9.91 αίτηση των Αριστείδη και Κων/νου Σου- 
μάκη. 

8. Την 270/1992 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

9. Την 34183/1992 απόφαση του Υφυπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του συντελεστή δό¬ 
μησης που εγκρίθηκε: 

α) με το από 7.1.1988 π.δ/γμα (Δ' 103) από το βαρυνόμενο ακί¬ 
νητο που βρίσκεται εντός του ρυμοτομικού σχεδίου του Δήμου Αγίου 
Δημητρίου (Ν. Αττικής) επί ανωνύμου οδού (Ο.Τ. 1103) για το οποίο 
έχει εκδοθεί ο 589/1989 σχετικός τίτλος δικαιώματος μεταφοράς συ¬ 
ντελεστή δόμησης στο όνομα του Αριστείδη Σουμάκη και 

β) με το από 27.4.91 Π.Δ/γμα (Δ' 252) από το βαρυνόμενο ακίνητο 
που βρίσκεται εντός του ρυμοτομικού σχεδίου του Δήμου Κηφισιάς (ν. 
Αττικής) επί των οδών Κηφισίας και Δεληγιάννη 28 για το οποίο έχουν 
εκδοθεί οι 3512/1992 και 3630/1992 σχετικοί τίτλοι δικαιώματος 
μεταφοράς συντελεστή δόμησης στο όνομα των Νικολάου - Διομήδη Πε¬ 


τσάλη - Διομήδη, Μαρίνας - Εμιλυ Πετσάλη - Διομήδη και Αλεξίας - 
Τζόλδης Πετσάλη - Διομήδη, σε άλλο ακίνητο (ωφελούμενο) που βρί¬ 
σκεται εντός του ρυμοτομικού σχεδίου του Δήμου Βούλας (Ν. Αττικής), 
περιοχή Άνω Βούλας στο Ο.Τ. 233, επί της οδού Ερμού 24, φερόμενο 
ως ιδιοκτησία των Αριστείδη Κ. Σουμάκη, Σταύρου Α. Σουμάκη και 
Κων/νου Α. Σουμάκη, όπως το ωφελούμενο ακίνητο φαίνεται με στοι¬ 
χεία Α, Β, Γ, Δ, Α σε κλίμακα 1:100 που θεωρήθηκε από τον Προϊστά¬ 
μενο της Δ/νσης Τοπογραφικών Εφαρμογών με την 79697/1992 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 196,00 τ.μ. που αντιστοιχούν σε 221,34 τ.μ. 
από ισόγειο και ορόφους του με στοιχεία (α) αναφερομένου στην προη¬ 
γούμενη παράγραφο βαρυνομένου ακινήτου και 13,63 τ.μ. από ισόγειο 
του με στοιχεία (β) αναφερομένου στην ίδια παράγραφο βαρυνομένου 
ακινήτου. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 657,28 τ.μ. 

β. Ποσοστό κάλυψης: 40%. 

γ. Συντελεστής δόμησης: 0,8983. 

δ. Μέγιστο επιτρεπόμενο ύψος του ανεγερθησομένου κτιρίου: έντεκα 
μέτρα και πενήντα εκατοστά του μέτρου (11,50 μ.). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:200 που Θεωρήθηκε 
από τον προϊστάμενο της Δ/νσης Τοπογραφικών Εφαρμογών με την 
79697/1992 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

1. Ακυρούνται οι 589/1989, 3512/1992 και 3630/1992 ονομα¬ 
στικοί τίτλοι δικαιώματος μεταφοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΟΝ 

ΧΡΗΣΤΟΣ ΚΑΤΣΙΓΙΑΝΝΗ! 

(3) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του δήμου Πειραιώς». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α’ 154) 
όπως τροποποιήθηκε με το υπ, αριθ. 367/1987 Π.Δ/γμα (Α’ 163). 

4. Τις διατάξεις της παρ. 1 (εδ. ιδ') του Ν. 1558/1985 «Κυβέρνηση 
και Κυβερνητικά Όργανα» (Α' 137). 

5. Την ΐ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

6. Την 75667/6.12.1991 αίτηση των Αναστασίου και Μαρίας 
Ζαννή. 

7. Την 22416/20.3.1992 πράξη συναίνεσης ενώπιον της Συμβο¬ 
λαιογράφου Αθηνών Μαρίας Τριανταφύλλου Χατζη-Μπάνου, της Μα¬ 
ρίας συζ. Αναστασίου Ζαννή αποκλειστικής κυρίας του παρακάτω περι- 
γραφομένου στο άρθρο 1 ακινήτου. 

8. Την κατόπιν αυτοψίας του υπαλλήλου Γεωργίου Κουτσοδημήτρη 
επιβεβαίωση των εμπλεκομένων στον υπολογισμό του μεταφερόμενου 
συντελεστή δόμησης στοιχείων του ακινήτου που βρίσκεται εντός του 
ρυμοτομικού σχεδίου του Δήμου Πειραιώς επί των οδών Αφεντούλη 15 
και Πραξιτέλους 254. 

9. Την 49/1992 γνωμοδότηση του Κεντρικού Συμβουλίου Χωροτα¬ 
ξίας Οικισμού και Περιβάλλοντος. 

10. Την 35443/10.6.1992 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης, με πρόταση του Υφυπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του διατηρητέου 


ακινήτου (βαρυνομένου) που βρίσκεται εντός του ρυμοτομικού σχεδίου 
του Δήμου Πειραιώς επί των οδών Αφεντούλη 15 και Πραξιτέλους 254 
το οποίο έχει χαρακτηριστεί ως διατηρητέο με το από 27.7.1982 Π.Δ/ 
γμα (Δ' 410) και του οποίου την αποκλειστική κυριότητα έχει η παρα¬ 
πάνω συναινούσα στην μεταφορά του συντελεστή δόμησης Μαρία συζ. 
Αναστασίου Ζαννή, όπως το βαρυνόμενο ακίνητο φαίνεται με στοιχεία 
Α, Β, Γ, Δ, Α στο σχετικό πρωτότυπο διάγραμμα σε κλίμακα 1:200 που 
θεωρήθηκε από τον Προϊστάμενο της Δ/νσης Τοπογραφικών Εφαρμο¬ 
γών με την 79698/1992 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου για το οποίο υφίσταται δικαίωμα μεταφοράς 
συντελεστή δόμησης: 157,81 τ.μ. 

β. Ποσοστό κάλυψης: 70%. 

γ. Συντελεστής δόμησης βάσει του οποίου πραγματοποιείται η μετα¬ 
φορά: 3,60. 

δ. Δομήσιμες επιφάνειες που αντιστοιχούν σ’ αυτό είναι: 157,81 τ.μ.' 
X 3,60 - 568.12 τ.μ. 

ε. Δομημένη επιφάνεια: 437,16 τ.μ. 

στ. Μεταφερόμενες δομήσιμες επιφάνειες: 130,96 τ.μ. (568,12 τ.μ. 
- 437,16 τ.μ. — 130,96 τ.μ.) από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Μαρία συζ. Αναστασίου Ζαννή, για εμβαδόν 130,96 τ.μ. από 
ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 













